MUNICIPIUL CRAIOVA
CONSILIUL LOCAL AL MUNICIPIULUI CRAIOVA       

                      HOTĂRÂREA NR. 333   




 Consiliul Local al Municipiului Craiova, întrunit în şedinţa ordinară din data de 26.08.2010;

Având în vedere rapoartele nr.141/2010 întocmit de consilierii municipali Bianca Maria Carmen Predescu, Sorin Iordache, Dan Adrian Cherciu şi Emilian Ştefărţă, nr.114799/2010 întocmit de Direcţia Juridică, Asistenţă de specialitate şi Contencios Administrativ şi nr.114684/2010 întocmit de Direcţia Servicii Publice privind modificarea Hotărârii Consiliului Local al Municipiului Craiova nr.219/2005, astfel cum a fost modificată prin Hotărârea Consiliului Local al Municipiului Craiova nr.586/2007 referitoare la Regulamentul privind organizarea şi desfăşurarea activităţii de ridicare, transport şi depozitare vehicule staţionate neregulamentar şi rapoartele comisiilor de specialitate ale Consiliului Local al Municipiului Craiova nr.147, 148, 152, 153 şi 154/2010; 

 În conformitate cu prevederile Ordonanţei de Urgenţă a Guvernului nr.195/2002, republicată, privind circulaţia pe drumurile publice, modificată şi completată prin Ordonanţa de Urgenţă a Guvernului nr.69/2007;

În temeiul art.36 alin.2 lit.c, art.45 alin.1 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea Regulamentului privind organizarea şi desfăşurarea activităţii de ridicare, transport şi depozitare vehicule staţionate neregulamentar, aprobat prin Hotărârea Consiliului Local al Municipiului Craiova nr.219/2005, modificată prin Hotărârea Consiliului Local al Municipiului Craiova nr.586/2007, după cum urmează :
           Art. 2 va avea următorul cuprins : ”Operatorul/operatorii care desfăşoară activitate de imobilizare, ridicare şi transport a vehiculelor staţionate neregulamentar pe teritoriul Municipiului Craiova, vor acţiona cu respectarea întocmai a prevederilor art.64 din Ordonanţa de Urgenţă a Guvernului nr.195/2002 privind circulaţia pe drumurile publice, astfel cum a fost  modificată şi completată prin Ordonanţa de Urgenţă a Guvernului nr.69/2007, cât şi ale art.141-146 din Hotărârea Guvernului nr.1391/2006 pentru aprobarea Regulamentului de aplicare a Ordonanţei de Urgenţă a Guvernului nr.195/2002 privind circulaţia pe drumurile publice”.
Art.2. Regulamentul privind organizarea şi desfăşurarea activităţii de ridicare, transport şi depozitare vehicule staţionate neregulamentar, astfel modificat, va fi republicat.  

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi Regia Autonomă de Transport Craiova vor aduce la îndeplinire prevederile prezentei hotărâri.

